paragraph_text: Sljedeće godine, 1990., Madonna izdaje pjesmu "Vogue", čiji spot prikazuje gay kulturu plesa nazvanu "voguing" zbog stiliziranih pokreta tijela. Zatim izdaje video za pjesmu "Justify My Love" koji prikazuje scene sadomazohizma, voajerizma i biseksualnosti. MTV je zabranio emitiranje ovog videa. Madonna 1992. izdaje peti studijski album Erotica. Istoimena pjesma je izdana kao prvi singl s albuma, a video je prikazao Madonnu kao maskiranu dominu. U videu "Bad Girl" prikazano je ubojstvo lika kojeg je utjelovila Madonna. Pjesma "Secret" izlazi 1994. godine kao prvi singl sa šestog studijskog albuma Bedtime Stories. Glazbeni video sadrži scene reinkarnacije, trasvestitizma i ostalog. Sljedeće godine izdaje spot za pjesmu "Bedtime Story". Inspiracija za video je došla iz slika Fride Kahlo i Remedios Varo.<ref> Najavni singl sa sedmog studijskog albuma Ray of Light, pjesma "Frozen", bila je nova velika Madonnina promjena stila.<ref> Video za pjesmu "Ray of Light" prikazuje ljude u njihovoj svakodnevici.